**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 348 /2018**

**ΑΔΑ:** 671ΜΩΨΑ-ΡΧ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης με τίτλο:** **Προμήθεια σάκων απορριμμάτων, σάκων βυθιζόμενων κάδων και λοιπών ειδών υγιεινής και καθ/τας ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Πρόεδρος εισηγούμενος το 1ο έκτακτο θέμα: **Έγκριση πραγματοποίησης δαπάνης με τίτλο:** **Προμήθεια σάκων απορριμμάτων, σάκων βυθιζόμενων κάδων και λοιπών ειδών υγιεινής και καθ/τας** έθεσε υπόψη έθεσε υπόψητης Επιτροπής την εισήγηση του τμήματος καθ-τας η οποία αναφέρει τα εξής:

Έχοντας υπόψιν :

1. Την παρ. 1α άρθρου 4 ΠΔ 80/2016 .
2. Την μελέτη του Τμήματος Καθαριότητας με τίτλο «Προμήθεια σάκων απορριμμάτων, σάκων βυθιζόμενων κάδων και λοιπών ειδών υγιεινής και καθαριότητας», με προϋπολογισμό 5.456,00€ με Φ.Π.Α.
3. Τους Κ.Α. 20-6635.001, 20-6635.002 και 35-6635 του προϋπολογισμού του Δήμου Αρταίων, οικονομικού έτους 2018 που ψηφίστηκε με την αρ. 621/2017 απόφαση Δημοτικού Συμβουλίου .
4. Την αρ. 19444/07/02/2018 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2018.
5. Το πρωτογενές αίτημα με ΑΔΑΜ 18REQ003339985.
6. Η ανάγκη για απευθείας ανάθεση μικρού μέρους των ποσοτήτων, από αυτές που περιλαμβάνονται στον ανοικτό διαγωνισμό (για τα οικονομικά έτη 2018-2019), που βρίσκεται σε εξέλιξη, προέκυψε επειδή η προμήθεια ειδών καθαριότητας του 2017, στην οποία συμπεριλαμβάνονται οι σακούλες, τελείωνε μέχρι εξαντλήσεως των αποθεμάτων, οι δε ποσότητες που θα απορροφούσαν οι υπηρεσίες Καθαριότητας και Πρασίνου τελειώνουν μέχρι τέλος Ιουνίου 2018. Ο διαγωνισμός για το έτος 2018, δεν έχει τελεσφορήσει ακόμα διότι ο Δήμος Αρταίων βγάζει ένα ενιαίο διαγωνισμό που περιλαμβάνει όλα τα Νομικά πρόσωπα και επομένως περιμένει στοιχεία για να προχωρήσει. Τα Νομικά πρόσωπα πρέπει να έχουν ψηφισμένους προϋπολογισμούς για να προχωρήσουν, με αποτέλεσμα τα στοιχεία από Νομικό πρόσωπο να φτάσουν στο Τμήμα Προμηθειών, στις 10/4/2018. Προέκυψε μεγαλύτερη ανάγκη σε σακούλες απορριμμάτων, που χρησιμοποιούνται στα απορριμματοδοχεία, την οδοσάρωση και απομάκρυνση υπολειμμάτων πρασίνου, λόγω έλευσης όλο το 2018, εργατών οκτάμηνης απασχόλησης κοινωφελούς εργασίας, με αυξημένη δραστηριότητα στον τομέα των καθαρισμών σε όλη την έκταση του Δήμου, καθώς και την τοποθέτηση επιπλέον απορριμματοδεκτών και ημιβυθιζόμενων κάδων. Η προμήθεια σε σακούλες για τις υπηρεσίες Καθαριότητας και Πρασίνου, αποτελούν άμεση και κατεπείγουσα ανάγκη για υγειονομικούς λόγους και διασφάλιση της δημόσια υγείας των πολιτών, διότι αφορούν απομάκρυνση απορριμμάτων από απορριμματοδοχεία και βυθιζόμενους κάδους καθώς και απομάκρυνση υπολειμμάτων πρασίνου με ότι άλλο είναι πεταμένο σε χώρους πρασίνου, όπως περιτώματα ζώων, σκουπίδια κ.λ.π.

Με βάση τα παραπάνω αιτούμαστε την έγκριση πραγματοποίησης δαπάνης της προμήθειας «Προμήθεια σάκων απορριμμάτων, σάκων βυθιζόμενων κάδων και λοιπών ειδών υγιεινής και καθαριότητας»προϋπολογισμού **5.456,00€** με Φ.Π.Α..

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο:

‘’**Προμήθεια σάκων απορριμμάτων, σάκων βυθιζόμενων κάδων και λοιπών ειδών υγιεινης και καθ/τας ’’** των **Κ.Α. 20-6635.001, 20-6635.002 και 35-6635** συνολικού ποσού **5.456,00€** με τον ΦΠΑ.

Τρόπος εκτέλεσης της προμήθειας: Απευθείας Ανάθεση

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 348 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*