**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 372/2018**

**ΑΔΑ:** ΩΤΤΤΩΨΑ-ΤΗΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού 1 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Ο κ. Πρόεδρος εισηγούμενος το 19ο τακτικό θέμα: **Έγκριση ή μη πρακτικού 1 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** έθεσε υπόψη της επιτροπής το από 25-06-2018 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων του Δημοτικού Συμβουλίου στις 25-06-2018 ημέρα Δευτέρα και ώρα 10:00π.μ. συνήλθε σε συνεδρίαση η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών, η οποία συγκροτήθηκε με την υπ’ αριθμό 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, για να προβεί στην διενέργεια συνοπτικού διαγωνισμού για την παροχή υπηρεσίας με τίτλο «Συντήρηση παραποτάμιου πάρκου, αλσυλλίου Αγ. Αναργύρων και αθλοπαιδιών Καρδάμου Σκούπας». Θα κατατεθούν σφραγισμένες προσφορές για την ανάδειξη μειοδότη για το έτος 2018-2019 με κριτήριο την πλέον συμφέρουσα από οικονομική άποψη προσφορά, βάσει τιμής.

Στη συνεδρίαση της επιτροπής ήταν παρόντες:

1) Κομηλάγιου Δήμητρα, Πρόεδρος (αν/τρια του Κου Αρκουμάνη λόγω απουσίας του)

2) Τυρολόγου Αλεξάνδρα, Μέλος

3) Βασιλάκης Βασίλειος, Μέλος

Η επιτροπή αφού έλαβε υπ’ όψη :

1. Την υπ’ αριθμ. 13813/12-06-2018 διακήρυξη συνοπτικού διαγωνισμού
2. Την αριθμ. 13816/12-06-2017 (ΑΔΑ: ΩΝΒΔΩΨΑ-061) περίληψη διακήρυξης συνοπτικού διαγωνισμού
3. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

ΔΕΧΘΗΚΕ

σε δημόσια συνεδρίαση τις προσφορές των διαγωνιζομένων κατά την διάρκεια της ώρας που ορίσθηκε με την ανωτέρω διακήρυξη για την διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους .

Υποβλήθηκαν επτά (7) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών και επειδή δεν εμφανίσθηκε άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 3 της αρ. 13813/12-06-2018 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε τα εξής:

* Οι υποψήφιοι : Σ. Παπανικολάου και Σια Ο.Ε και Ιωάννης Λάμπρης του Δημητρίου πληρούν τις προϋποθέσεις σύμφωνα με την αρ. 13813/12-06-2018 διακήρυξη για τη συμμετοχή τους στην διαδικασία αποσφράγισης των φακέλων οικονομικής προσφοράς και την συμμετοχή τους στη διαδικασία ανάδειξης προσωρινού αναδόχου.
* Ο Σπυρίδων Νικ. Μπίμπος στη τεχνική του προσφορά δεν προσκόμισε τα αποδεικτικά στοιχεία κατοχής του εξοπλισμού που διαθέτει (τιμολόγια αγοράς ή μισθωτήρια συμβόλαια) σύμφωνα με τα άρθρα 2.2.7.2 Β.4 , 2.4.4 και 2.2.5
* Ο Τέγας Γεώργιος αν και σύναψε ιδιωτικό συμφωνητικό με τον Αντωνίου Ηλία για τον εξοπλισμό, δεν προκύπτει ότι ο δεύτερος διαθέτει καταστροφείς κοπής άγριας βλάστησης και καλαμιών σύμφωνα με το άρθρο 2.2.7.2Α
* Ο Σταμούλης Α. Ξενοφώντας δεν κατέθεσε τεχνική προσφορά
* Η Νύχτης Γ. & ΣΙΑ Ε.Ε αν και σύναψε ιδιωτικό συμφωνητικό με τον Καψάλα Νικόλαο για την μίσθωση των χορτοκοπτικών, αλυσοπρίονων, κλαδευτηριών και του υπόλοιπου εξοπλισμού καθώς και για τη διάθεση χειριστών και εργατών , δεν προκύπτει ότι ο δεύτερος διαθέτει τον εξοπλισμό και το προσωπικό του συμφωνητικού(άρθρο 2.2.7.2Α). Επιπλέον στο Τυποποιημένο Έντυπο Υπεύθυνης Δήλωσης (ΤΕΥΔ)(Β/3698/16-11-2016), το οποίο αποτελεί ενημερωμένη υπεύθυνη δήλωση με τις συνέπειες του Ν.1599/1986 και συμπληρώνεται από τους προσφέροντες οικονομικούς φορείς σύμφωνα με τις οδηγίες της Κατευθυντήριας Οδηγίας 15/2016, δεν συμπεριέλαβε τις σελίδες 16 έως και 18 που αφορούν την Οικονομική και χρηματοοικονομική επάρκεια και την τεχνική και επαγγελματική ικανότητα η απόδειξη της οποίας είναι απαραίτητησύμφωνα με το άρθρο 2.2.5.
* Ο Τσιώρης Ηλίας του Κων/νου δεν προσκόμισε πίνακα προσωπικού που να καλύπτει τις απαιτήσεις τις διακήρυξης. Eπιπλέον δεν συμπλήρωσε στο Τυποποιημένο Έντυπο Υπεύθυνης Δήλωσης (ΤΕΥΔ)(Β/3698/16-11-2016), το οποίο αποτελεί ενημερωμένη υπεύθυνη δήλωση με τις συνέπειες του Ν.1599/1986 και συμπληρώνεται από τους προσφέροντες οικονομικούς φορείς σύμφωνα με τις οδηγίες της Κατευθυντήριας Οδηγίας 15/2016,την ενότητα Γ: Τεχνική και επαγγελματική ικανότητα η απόδειξη της οποίας είναι απαραίτητησύμφωνα με το άρθρο 2.2.5.

Με βάση τα ανωτέρω η επιτροπή:

**Γνωμοδοτεί**

Α. Στην απόρριψη των υποψηφίων αναδόχων: Σπυρίδων Νικ. Μπίμπου, Τέγα Γεωργίου, Σταμούλη Α. Ξενοφώντα, Νύχτη Γ. & ΣΙΑ Ε.Ε, Τσιώρη Ηλία για τους λόγους που αναφέρθηκαν παραπάνω

Β. Στην συνέχιση της διαδικασίας αποσφράγισης των υποφακέλων των Οικονομικών Προσφορών για την αξιολόγηση και ανάδειξη προσωρινού αναδόχου των : Σ. Παπανικολάου και Σια Ο.Ε και Ιωάννη Λάμπρη του Δημητρίου

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 25-06-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 25-06-2018 πρακτικό της επιτροπής διαγωνισμού που αφορά την κατάθεση φακέλων προσφορών από τους ενδιαφερόμενους για την **υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** ως κατωτέρω:

1. Την απόρριψη των υποψηφίων αναδόχων: Σπυρίδων Νικ. Μπίμπου, Τέγα Γεωργίου, Σταμούλη Α. Ξενοφώντα, Νύχτη Γ. & ΣΙΑ Ε.Ε, Τσιώρη Ηλία για τους λόγους που αναφέρθηκαν στο ιστορικό της παρούσης

2. Την συνέχιση της διαδικασίας αποσφράγισης των υποφακέλων των Οικονομικών Προσφορών για την αξιολόγηση και ανάδειξη προσωρινού αναδόχου των : Σ. Παπανικολάου και Σια Ο.Ε και Ιωάννη Λάμπρη του Δημητρίου

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 372/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*