**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 349/2018**

**ΑΔΑ:** 6Δ5ΓΩΨΑ-705



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης με τίτλο:** **Προμήθεια ιατρικού εξοπλισμού-ιατρικών ειδών ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Πρόεδρος εισηγούμενος το 2ο έκτακτο θέμα: **Έγκριση πραγματοποίησης δαπάνης με τίτλο:** **Προμήθεια ιατρικού εξοπλισμού-ιατρικών ειδών** έθεσε υπόψη έθεσε υπόψητης Επιτροπής την εισήγηση της Δ/νσης Κοινωνικής Μέριμνας η οποία αναφέρει τα εξής:

Οι Υπηρεσίες του Δήμου έχουν ανάγκη την προμήθεια ιατρικού εξοπλισμού – ιατρικών ειδών για το κλειστό γυμναστήριο Τ9 που βρίσκεται στους Κωστακιούς του Δήμου Αρταίων.

Για τους παραπάνω λόγους έχει εγγραφεί πίστωση στον οικονομικό προϋπολογισμό έτους 2018.

Εχοντας υπόψη:

1. Τις διατάξεις του άρθρου 4 του Π.Δ.Δ 80/2016 (ΦΕΚ 145/5-8-2016, Τεύχος Α’), τις διατάξεις του Β.Δ. 17-5/15-6-1959 (ΦΕΚ 114/59Α), του Ν.4270/2014 και του Ν.3463/2006.
2. Την με αριθμ. Πρωτ. 6436/18-1-2017 απόφαση Γενικού Γραμματέα Αποκεντρωμένης Διοίκησης Ηπείρου – Δυτ. Μακεδονίας για την επικύρωση του προϋπολογισμού και τους ολοκληρωμένου σχεδίου δράσης, οικονομικού έτους 2018, του Δήμου Αρταίων , Π.Ε. Αρτας.
3. Την εγγεγραμμένη πίστωση με τίτλο: «Προμήθεια ιατρικού εξοπλισμού – ιατρικών ειδών για το κλειστό γυμναστήριο Τ9 που βρίσκεται στους Κωστακιούς του Δήμου Αρταίων με(ΚΑ 15-7135.004) ποσού 2.900,00 ευρώ.
4. Η δαπάνη θα ολοκληρωθεί εντός του οικονομικού έτους 2018.
5. Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση πραγματοποίησης της δαπάνης , με τίτλο : «Προμήθεια ιατρικού εξοπλισμού – ιατρικών ειδών για το κλειστό γυμναστήριο Τ9 του Δήμου Αρταίων με(ΚΑ 15-7135.004) ποσού 2.900,00 ευρώ. (με το Φ.Π.Α. 24% για το έτος 2018)

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **ΚΑ 15-7135.004** ‘’ **Προμήθεια ιατρικού εξοπλισμού-ιατρικών ειδών ’’** συνολικού ποσού **2.900,00€** με τον ΦΠΑ.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 349/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*