**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 355/2018**

**ΑΔΑ:** ΩΙΘ0ΩΨΑ-ΡΙ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Προσδιορισμός τιμής μονάδος για προσκύρωση δημοτικού χώρου επί της οδού Κομμένου* ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

*Ο κ. Πρόεδρος εισηγούμενος το 2ο τακτικό θέμα:* ***Προσδιορισμός τιμής μονάδος για προσκύρωση δημοτικού χώρου επί της οδού Κομμένου .*** *Είπε: Η κ. Μάρκου Αφροδίτη είναι ιδιοκτήτης οικοπέδου εντός σχεδίου πόλεως επί της οδού Κομμένου, στο οποίο εφαρμόζοντας το σχέδιο πόλεως προσκυρώνει δύο τμήματα εμβαδού 4,41 τμ και 1,34 τμ που αποτελούν τμήματα της οδού Κομμένου και ανωνύμου δημοτικής οδού. Με αίτηση της ζήτησε από το Δήμο εξώδικο διακανονισμό με τον ορισμό της σχετικής τιμής μονάδας.*

*Με την αρ. 320/2018 απόφασή της η Ο.Ε. όρισε δικηγόρο προκειμένου να γνωμοδοτήσει επί συμβιβαστικού διακανονισμού σχετικά με την δυνατότητα προσκύρωσης Δημοτικού χώρου εμβαδού 4,41 τμ και 1,34 τμ που αποτελούν τμήματα της οδού Κομμένου και ανωνύμου δημοτικής οδού,στην παραπάνω αιτούσα, σε εφαρμογή της Π2/2014 Πράξης Προσκύρωσης και Αναλογισμού Αποζημίωσης*

*Σύμφωνα με την από 15-6-2018 γνωμοδότηση του δικηγόρου Άρτας κ. Μπαλαδήμα Γεωργίου μπορεί να γίνει η προσκύρωση με εξώδικο διακανονισμό άνευ προσδιορισμού προσωρινής τιμής μονάδος από το αρμόδιο δικαστήριο, στην αντίστοιχη όμορη ιδιοκτησία της αιτούσας, εφόσον τηρηθεί η διαδικασία που προβλέπεται στην παρ. 6 των ανωτέρω ενοποιημένων διατάξεων των άρθρων 43-45 του ν. δ/τος της 17.7.1923 και η εν λόγω ιδιωτική συμφωνία να περιβληθεί τον τύπο του συμβολαιογραφικού εγγράφου ενώ το τελευταίο να υποβληθεί σε μεταγραφή, ή άλλως δια του αρμοδίου Υποθηκοφυλακείου, µε την αντίστοιχη εν αυτώ προβλεπομένη διαδικασία και έξοδα. Όσον αφορά τον τρόπο που θα πρέπει να ακολουθηθεί, είναι αυτός που εφαρμόζεται στη συνήθη συμβολαιογραφική πρακτική. Ειδικότερα, θα πρέπει πριν την εφαρμογή των ανωτέρω να προσκομιστούν από την Αφροδίτη Μάρκου οι σχετικοί τίτλοι ιδιοκτησίας της.*

*Προτείνουμε λοιπόν να προσδιορισθεί η τιμή μονάδος σε 182,00€/μ2 για τα προσκυρούμενα τμήματα εμβαδού 4,41 τμ και 1,34 τμ που αποτελούν τμήματα της οδού Κομμένου και ανωνύμου δημοτικής οδού*

*Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.*

***Η ΟΙΚΟΝΟΜΙΚΗ ΕΠΙΤΡΟΠΗ***

*Αφού έλαβε υπόψη διατάξεις Ν. 3463/2006 και Ν.3852/2010, την γνωμοδότηση του δικηγόρου κ. Μπαλαδήμα Γεωργίου και την εισήγηση του προέδρου της Οικονομικής Υπηρεσίας*

***ΑΠΟΦΑΣΙΖΕΙ ΟΜΟΦΩΝΑ***

***Α.*** *Εγκρίνει την με εξωδικαστικό συμβιβασμό προσκύρωση τμημάτων δημοτικού χώρου τμήματα εμβαδού* ***4,41*** *τμ και* ***1,34*** *τμ που αποτελούν τμήματα της οδού Κομμένου και ανωνύμου δημοτικής οδού στην όμορη ιδιοκτησία της κ. Αφροδίτης Μάρκου, σε εφαρμογή της Π2/2014 Πράξης Προσκύρωσης και Αναλογισμού Αποζημίωσης*

***Β.*** *Ορίζει τιμή μονάδος 182€/μ2 ήτοι: 4,41 χ 182 = 802,62€, και 1,34 χ 182= 243,88€.*

*Σύνολο και για τα δύο τμήματα ποσό: 802,62 + 243,88 =****1.046,50***

***Γ.*** *Εξουσιοδοτεί τον κ. Δήμαρχο για την υπογραφή των συμβολαίων και κάθε άλλης διαδικασίας για την προσκύρωση του δημοτικού χώρου στην όμορη ιδιοκτησία της κ. Αφροδίτης Μάρκου .*

***Η απόφαση αυτή έλαβε αριθμό 355 /2018***

***Ο ΠΡΟΕΔΡΟΣ***

***ΟΙΚΟΝΟΜΙΚΗΣ ΕΠΙΤΡΟΠΗΣ***

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

***Άρτα αυθημερόν***

***Με εντολή Δημάρχου***

***Ο Υπάλληλος***

***Γεώργιος Κ. Ντεκουμές***