**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 351/2018**

**ΑΔΑ:** ΩΒΔΚΩΨΑ-Ρ0Ξ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αποδοχή δωρεάς εταιρεία ΕΛΛΗΝΙΚΕΣ ΥΠΕΡΑΓΟΡΕΣ ΣΚΛΑΒΕΝΙΤΗΣ Α.Ε.Ε. ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Πρόεδρος εισηγούμενος το 3ο έκτακτο θέμα: **Αποδοχή δωρεάς εταιρεία ΕΛΛΗΝΙΚΕΣ ΥΠΕΡΑΓΟΡΕΣ ΣΚΛΑΒΕΝΙΤΗΣ Α.Ε.Ε.** έθεσε υπόψη έθεσε υπόψητης Επιτροπής την εισήγηση της Δ/νσης Κοινωνικής Μέριμνας η οποία αναφέρει τα εξής: Το Τµήµα ∆ηµοσίων Σχέσεων της εταιρίας ΣΚΛΑΒΕΝΙΤΗΣ Α.Ε.Ε.διαμέσου της εκπροσώπου του κυρίας Αργυρώ Καπή, λαµβάνοντας υπόψη το υπ΄αριθµ. 13020/2018 έγγραφο της Υπηρεσίας µας που αφορά την «Έμπρακτη στήριξη της νέας Κοινωνικής Δομής του Κοινωνικού Παντοπωλείου-Παροχή Συσσιτίου του Δήμου Αρταίων», µας ενημέρωσε με τα υπ΄αριθµ. 14917/2018, 12235/25-06-2018 έγγραφά του ότι η εταιρία προτίθεται να προσφέρει 3 Επιταγές Δώρου ΣΚΛΑΒΕΝΙΤΗΣ αξίας 100€ έκαστη. Οι τρεις (3) Επιταγές Δώρου ΣΚΛΑΒΕΝΙΤΗΣ με αριθμούς 82025136,82028137,82025138, αξίας 100€ έκαστη, συνολικής αξίας 300€ παρελήφθησαν από το συντονιστή του Κοινωνικού Παντοπωλείου- Παροχής Συσσιτίου του Δήμου Αρταίων.

Οι δωροεπιταγές μπορούν να χρησιμοποιηθούν για την αγορά προϊόντων ίσης ή μεγαλύτερης αξίας από καταστήματα που λειτουργούν υπό τα σήματα της εταιρείας «ΕΛΛΗΝΙΚΕΣ ΥΠΕΡΑΓΟΡΕΣ ΣΚΛΑΒΕΝΙΤΗΣ Α.Ε.Ε.» και δεν είναι δυνατή η ανταλλαγή τους με χρήματα. Από την παράδοση των δωροεπιταγών η εταιρεία ΣΚΛΑΒΕΝΙΤΗΣ δε φέρει καμιά ευθύνη σε περίπτωση απώλειας, κλοπής ή καταστροφής. Κατά την προσκόμιση των δωροεπιταγών δεν πραγματοποιείται κανενός είδους ταυτοπροσωπία.

Παρακαλώ, σύμφωνα με το ν.3852/2010(άρθρο 72, παρ.1,εδάφιο η) να αποδεχθείτε την παραπάνω δωρεά για το Κοινωνικό Παντοπωλείο- Παροχή Συσσιτίου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αποδοχή δωρεάς από την εταιρεία **ΕΛΛΗΝΙΚΕΣ ΥΠΕΡΑΓΟΡΕΣ ΣΚΛΑΒΕΝΙΤΗΣ Α.Ε.Ε.**για το Κοινωνικό Παντοπωλείο- Παροχή Συσσιτίου του Δήμου Αρταίων.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 351 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*