**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 364/2018**

**ΑΔΑ:** Ω8ΒΩΩΨΑ-ΗΥΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Έγκριση ή μη πρακτικού 2*** *(****Οικονομική προσφορά) για την ανάθεση της προμήθειας: Προμήθεια οχημάτων (επιβατικά, ελαφρύ ημιφορτηγό, Μεταχειρισμένο φορτηγό γερανοφόρο)* ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

*Ο κ. Πρόεδρος εισηγούμενος το 11ο θέμα:* ***Έγκριση ή μη πρακτικού 2*** *(****Οικονομική προσφορά) για την ανάθεση της προμήθειας: Προμήθεια οχημάτων (επιβατικά, ελαφρύ ημιφορτηγό, Μεταχειρισμένο φορτηγό γερανοφόρο).****έθεσε υπόψη της επιτροπής το από 25-6-2018 πρακτικό της επιτροπής διαγωνισμού το οποίο αναφέρει τα εξής**: Στην Άρτα και στο Δημοτικό Κατάστημα σήμερα 25 Ιουνίου 2018 ημέρα Δευτέρα συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 9/2018 απόφαση της Οικονομικής Επιτροπής, αποτελούμενη από τους: κα. Νούτση Μιράντα ως Πρόεδρο και τους κα. Ρίζου Ευαγγελία και κ. Γιαμούρη Ευάγγελο ως μέλη , για να προβεί στην ηλεκτρονική αποσφράγιση των οικονομικών προσφορών που κατατέθηκαν για το διαγωνισμό με αρ.πρωτ. διακήρυξης 7808/30-3-2018****,*** *για την «Προμήθεια οχημάτων (επιβατικά, ελαφρύ ημιφορτηγό, μεταχειρισμένο φορτηγό γερανοφόρο) Δήμου Αρταίων» , προϋπολογισμού 95.360,00€ με Φ.Π.Α..*

*Έχοντας υπόψη:*

1. *Τις διατάξεις του Νόμου 4412/2016*
2. *Την αρ. 152/2018 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης*
3. *Την υπ’ αριθμ. 7808/30-3-2018 Διακήρυξη του διαγωνισμού*
4. *Την αρ. 196/2018 απόφαση της Οικονομικής Επιτροπής με την οποία έγινε διόρθωση της αρ. 10/2017 μελέτης*
5. *Το από 30-5-2018 πρακτικό Ι της Επιτροπής*
6. *Την αρ. 292/2018 απόφαση της Οικονομικής Επιτροπής περί έγκρισης του πρακτικού*
7. *Το αρ.14604/19-06-2018 έγγραφο για το άνοιγμα των οικονομικών προσφορών*

*η Επιτροπή προχώρησε στην ηλεκτρονική αποσφράγιση της οικονομικής προσφοράς του μοναδικού συμμετέχοντα στο διαγωνισμό στο τμήμα 1(αριθμοί συστήματος 56075 και 56076), της εταιρείας Κ. ΓΚΑΡΤΖΟΝΙΚΑΣ Α.Ε.Β.Ε. και αφού προέβη στους απαιτούμενους ελέγχους διαπίστωσε αντίστοιχα τα εξής:*

***ΤΜΗΜΑ 1 (αριθμός συστήματος Ε.Σ.Η.ΔΗ.Σ. 56075) : « ΠΡΟΜΗΘΕΙΑ ΕΠΙΒΑΤΙΚΩΝ » προϋπολογισμού 26.000,00 χωρίς ΦΠΑ***

|  |  |
| --- | --- |
| *ΔΙΑΓΩΝΙΖΟΜΕΝΟΣ* | *Κ. ΓΚΑΡΤΖΟΝΙΚΑΣ Α.Ε.Β.Ε.* |
| *ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ)* | *24.661,30€* |

***ΤΜΗΜΑ 1 (αριθμός συστήματος Ε.Σ.Η.ΔΗ.Σ. 56076) : « ΠΡΟΜΗΘΕΙΑ ΕΛΑΦΡΥ ΗΜΙΦΟΡΤΗΓΟΥ » προϋπολογισμού 14.612,90 χωρίς ΦΠΑ***

|  |  |
| --- | --- |
| *ΔΙΑΓΩΝΙΖΟΜΕΝΟΣ* | *Κ. ΓΚΑΡΤΖΟΝΙΚΑΣ Α.Ε.Β.Ε.* |
| *ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ)* | *14.612,90€* |

*Η Επιτροπή γνωμοδοτεί προς την Οικονομική Επιτροπή για την ανάδειξη προσωρινού αναδόχου* ***για το σύνολο του τμήματος 1*** *την εταιρεία Κ. ΓΚΑΡΤΖΟΝΙΚΑΣ Α.Ε.Β.Ε. η οποία προσέφερε την τιμή των* ***24.661,30€ χωρίς τον ΦΠΑ 24% για τα επιβατικά οχήματα*** *και* ***14.612,90 € χωρίς τον ΦΠΑ 24% για το ελαφρύ ημιφορτηγό.***

*Επίσης γνωμοδοτεί σύμφωνα με το άρθρο 106 παρ. 1α του Ν. 4412/2016 για την* ***ματαίωση της διαδικασίας και σύμφωνα με την παρ. 5 του ίδιου άρθρου την επανάληψη του διαγωνισμού για το τμήμα 2 – μεταχειρισμένο γερανοφόρο φορτηγό με τους ίδιους όρους***

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 25-6-2018 πρακτικό της επιτροπής διαγωνισμό.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 30-5-2018 πρακτικό **2** **(*Οικονομική προσφορά*) για την ανάθεση της προμήθειας: Προμήθεια οχημάτων (επιβατικά, ελαφρύ ημιφορτηγό, Μεταχειρισμένο φορτηγό γερανοφόρο)** ως κατωτέρω:

**1.** Εγκρίνει *την ανάδειξη ως προσωρινού αναδόχου* ***για το σύνολο του τμήματος 1*** *την εταιρεία Κ. ΓΚΑΡΤΖΟΝΙΚΑΣ Α.Ε.Β.Ε. η οποία προσέφερε την τιμή των* ***24.661,30€ χωρίς τον ΦΠΑ 24% για τα επιβατικά οχήματα*** *και* ***14.612,90 € χωρίς τον ΦΠΑ 24% για το ελαφρύ ημιφορτηγό.***

2. *Εγκρίνει την ματαίωση της διαδικασίας και σύμφωνα με την παρ. 5 του άρθρου 106 του Ν. 4412/2016 την επανάληψη του διαγωνισμού για* ***το τμήμα 2 – μεταχειρισμένο γερανοφόρο φορτηγό*** *με τους ίδιους όρους*

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 364 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*