**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 365/2018**

**ΑΔΑ:** Ω6Ι7ΩΨΑ-Ρ65



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 38ο/2018 Της 2Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Έγκριση ή μη πρακτικού δημοπρασίας για την ανάδειξη οριστικού αναδόχου για την προμήθεια: Προμήθεια υλικών για συντήρηση κτιρίων, λοιπών εγκαταστάσεων κλπ. Δήμου Αρταίων (1η ομάδα ξυλουργικά)*  ’’**

Στην Άρτα, σήμερα, 2-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **15561/28-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

*Ο κ. Πρόεδρος εισηγούμενος το 12ο τακτικό θέμα:* ***Έγκριση ή μη πρακτικού δημοπρασίας για την ανάδειξη οριστικού αναδόχου για την προμήθεια: Προμήθεια υλικών για συντήρηση κτιρίων, λοιπών εγκαταστάσεων κλπ. Δήμου Αρταίων (1η ομάδα ξυλουργικά)*** *έθεσε υπόψη της επιτροπής το από 25-06-2018 πρακτικό της επιτροπής διαγωνισμού το οποίο έχει ως εξής: Στην Άρτα και στα γραφεία της ΤΥΔ, σήμερα 25/6/2018 ημέρα Δευτέρα και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 389/2016 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κο. Κεφάλα Κύρκο ως πρόεδρο , κα. Ρίζου Ευαγγελία και κα Νούτση Μιράντα ως μέλη, για την ανάδειξη οικονομικού φορέα για την προμήθεια υλικών συντήρησης κτιρίων, λοιπών εγκαταστάσεων κ.τ.λ. Δήμου Αρταίων (1η ομάδα-Ξυλουργικά)*

*Η Επιτροπή αφού έλαβε υπ’ όψη:*

1. *Τις διατάξεις του Ν.4412/2016 όπως τροποποιήθηκε με το Ν. 4497/2017.*
2. *Την με αριθμ. Πρωτ.5629 /07-03-2018 διακήρυξη Συνοπτικού επαναληπτικού διαγωνισμού με τίτλο «Προμήθεια υλικών συντήρησης κτιρίων, λοιπών εγκαταστάσεων κ.τ.λ. Δήμου Αρταίων. (1η ομάδα-ξυλουργικά)*
3. *Την με αριθμ. πρωτ.5630/07-03-2018 Περίληψη επαναληπτικής διακήρυξης.*
4. *To από 19/3/2018 πρακτικό της επιτροπής*
5. *Την με αριθμ.144/2018 απόφαση της Ο.Ε. περί έγκρισης του πρακτικού (ανάδειξη προσωρινού αναδόχου)*
6. *Το με αριθμ. Πρωτ. 9395/25-04-2018 έγγραφό μας. (κατάθεση δικαιολογητικών κατακύρωσης που παραλήφθηκε από την εταιρεία στις 26-04-2018)*
7. *Το με αρ. 9907/03-05-2018 έγγραφο της εταιρείας περί προσκόμισης των δικαιολογητικών κατακύρωσης*
8. *Το με αριθμ. πρωτ. 12748 / 31-05-2018 έγγραφο του Προέδρου της Επιτροπής Διενέργειας και Αξιολόγησης Διαγωνισμών με το οποίο ο προσωρινός ανάδοχος κλήθηκε να προσκομίσει συμπληρωματικά στοιχεία που αφορούσαν τα δικαιολογητικά κατακύρωσης του διαγωνισμού. Το παραπάνω έγγραφο παρελήφθη από την εν λόγω εταιρεία στις 08/06/2018.*
9. *Το με αριθμ. πρωτ. 14025/13/6/2018 φάκελο της εταιρείας με το οποίο προσκόμισε στην επιτροπή τα συμπληρωματικά στοιχεία – δικαιολογητικά*

*αποσφράγισε τον φάκελο των συμπληρωματικών στοιχείων – δικαιολογητικών και στη συνέχεια προχώρησε στον έλεγχο αυτών και διαπίστωσε ότι δεν συντρέχουν στο πρόσωπο της εταιρείας οι λόγοι αποκλεισμού της παρ. 2.2.2 της διακήρυξης.*

*Ύστερα από τα παραπάνω* ***η επιτροπή γνωμοδοτεί***  *για την κατακύρωση του διαγωνισμού :*  ***Προμήθεια υλικών συντήρησης κτιρίων, λοιπών εγκαταστάσεων κ.τ.λ. Δήμου Αρταίων (1ηομάδα-ξυλουργικά****)* ***στην εταιρεία Ηπειρωτική Ξυλεμπορία Στεργίου Α.Β.Ε.Ε.*** *έναντι του ποσού των τριών χιλιάδων εννιακοσίων ογδόντα πέντε ευρώ και τριάντα λεπτών χωρίς ΦΠΑ.* ***(3.985,30 €)***

*Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.*

***Η ΟΙΚΟΝΟΜΙΚΗ ΕΠΙΤΡΟΠΗ***

*Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 25-06-2018 πρακτικό της επιτροπής διαγωνισμού*

***ΑΠΟΦΑΣΙΖΕΙ ΟΜΟΦΩΝΑ***

***Α.*** *Εγκρίνει σύμφωνα με το ιστορικό της παρούσης το από 25-06-2018 πρακτικό της επιτροπής διαγωνισμού σύμφωνα με το οποίο αναδεικνύεται οριστικός ανάδοχος της προμήθειας:* ***Προμήθεια υλικών για συντήρηση κτιρίων, λοιπών εγκαταστάσεων κλπ. Δήμου Αρταίων (1η ομάδα ξυλουργικά),*** *η εταιρεία* ***ΗΠΕΙΡΩΤΙΚΗ ΞΥΛΕΜΠΟΡΙΑ ΣΤΕΡΓΙΟΥ ΑΒ.Ε.Ε.*** *που προσέφερε το ποσό των* ***3.985,30 € (χωρίς ΦΠΑ)***

***Β.*** *Αναθέτει κάθε παραπέρα ενέργεια στον κ. Δήμαρχο*

***Η απόφαση αυτή έλαβε αριθμό 365 /2018***

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*